NGC 7331

NGC 7331 (arba Caldwell 30) – spiralinė galaktika, esanti Pegaso žvaigždyne. Nuo Žemės nutolusi apie 45 mln. šviesmečių, objekto regimasis ryškis – 9,5.

NGC 7331 dydis, forma ir masė nedaug skiriasi nuo mūsų galaktikos, tad neretai ji pateikiama kaip Paukščių Tako analogo pavyzdys. Šios galaktikos centre glūdi supermasyvi juodoji bedugnė.

NGC 7331 atrado astronomas William Herschel 1784 m.

Danguje regima netoli galaktikų grupės, vadinamos Stefano kvintetu. Šiaurės pusrutulyje palankiausios sąlygos stebėti šią galaktiką esti vėlyvą rudenį, o Pietų pusrutulyje – pavasarį. NGC 7331 galima įžiūrėti pro teleskopą ar didelius žiūronus. Kai trukdo šviesos tarša, galima įžvelgti tik galaktikos branduolį. Jei dangus tamsus, pro didelį teleskopą galima išvysti ir galaktikos spiralines vijas.

 Šaltiniai 

Kategorija:Galaktikos